
	Η Μαρκάκη Αφροδίτη είναι Υποψήφια Διδάκτωρ στο Τμήμα Διοίκηση Επιχειρήσεων και Τουρισμού της Σχολής Επιστημών Διοίκησης και Οικονομίας (Σ.Ε.Δ.Ο) του Ελληνικού Μεσογειακού Πανεπιστημίου (ΕΛΜΕΠΑ). Πτυχιούχος του τμήματος Ψυχολογίας του Αριστοτελείου Πανεπιστημίου και κάτοχος Μεταπτυχιακόού Διπλώματος Ειδίκευσης στην Κλινική Ψυχολογία από το  Πανεπιστήμιο του Leiden (Ολλανδία). Επιπλέον, έχει εκπαιδευτεί στις Γνωσιακές Συμπεριφορικές Θεραπείες στο Πανεπιστήμιο της Κρήτης. 
Διαθέτει επαγγελματική εμπειρία στη έρευνα, καθώς και στην παροχή υπηρεσιών ψυχολογικής και συμβουλευτικής υποστήριξης και πρόληψης προβλημάτων ψυχικής υγείας σε ενήλικο και ανήλικο πληθυσμό. Είναι εγγεγραμμένη στο μητρώο εμπειρογνωμόνων της Εθνικής Αρχής Ανώτατης Εκπαίδευσης (ΕΘΑΑΕ) για τη στελέχωση Επιτροπών Εξωτερικής Αξιολόγησης και Διαπίστευσης προγραμμάτων σπουδών. Παράλληλα, έχει συντονίσει βιωματικά εργαστήρια και ομάδες διαχείρισης εργασιακών συγκρούσεων για εργαζόμενους σε νοσοκομεία, ομάδες ψυχοεκπαίδευσης και σεξουαλικής αγωγής για μαθητικό πληθυσμό Γενικών και Επαγγελματικών Λυκείων, και ομάδες γονέων.   
Έχει συμμετάσχει σε Προγράμματα Παρέμβασης, Πρόληψης και Έρευνας του Ελληνικού Μεσογειακού Πανεπιστημίου και της Περιφέρειας Κρήτης με αντικείμενο τις επικίνδυνες συμπεριφορές,  την παραβατικότητα και τη χρήση ουσιών από εφήβους, καθώς και ζητήματα προσβασιμότητας στον τοπικό τουριστικό προϊόν. 

Έχει συμμετάσχει ως σύνεδρος, ή εθελοντικά για οργανωτική υποστήριξη, σε πληθώρα διεθνών και εθνικών επιστημονικών συνεδρίων, ενώ έχει παρουσιάσει και μέρος του ερευνητικού της έργου (5 ανακοινώσεις). Το 2024 έλαβε το 1ο Βραβείο Ελεύθερων Ανακοινώσεων στη 2η Παγκρήτια Επιστημονική Συνάντηση Νοσηλευτών, που πραγματοποιήθηκε στο Ηράκλειο, για την παρουσίαση της εισήγησής της με τίτλο «Αποτελεσματικότητα ομαδικών παρεμβάσεων διαχείρισης εργασιακών συγκρούσεων σε υπηρεσίες υγείας: συστηματική ανασκόπηση και μετα-ανάλυση". 
Η διδακτορική της έρευνα υποστηρίζεται από το Ελληνικό Ίδρυμα Έρευνας και Καινοτομίας (ΕΛ.ΙΔ.Ε.Κ.) στο πλαίσιο της «4ης Προκήρυξης ΕΛ.ΙΔ.Ε.Κ. για Υποψήφιους/ες Διδάκτορες» (Αριθμός Υποτροφίας:09100). 
Τα κύρια ερευνητικά της ενδιαφέροντα επικεντρώνονται στη διαχείριση των εργασιακών ομάδων, στις εργασιακές συγκρούσεις και στις στρατηγικές διαχείρισής τους, καθώς και στην εκπόνηση συστηματικών βιβλιογραφικών ανασκοπήσεων και μετα-αναλύσεων. 

